CELEX: 32017R1961
Language: sl
Date: 2017-08-02 00:00:00
Title: Delegirana uredba Komisije (EU) 2017/1961 z dne 2. avgusta 2017 o spremembi Uredbe (ES) št. 606/2009 glede nekaterih enoloških postopkov

28.10.2017   
            
            
               SL
            
            
               Uradni list Evropske unije
            
            
               L 279/25
            
         DELEGIRANA UREDBA KOMISIJE (EU) 2017/1961
   z dne 2. avgusta 2017
   o spremembi Uredbe (ES) št. 606/2009 glede nekaterih enoloških postopkov
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 75(2) in (3)(g) Uredbe,
   ob upoštevanju naslednjega:
   
               (1)
            
            
               V skladu s členom 3 Uredbe Komisije (ES) št. 606/2009 (2) so dovoljeni enološki postopki določeni v Prilogi I A k navedeni uredbi. Mednarodna organizacija za trto in vino (OIV) je sprejela 12 enoloških resolucij, ki so bile vključene v Sklep Sveta z dne 7. oktobra 2016, med katerimi sta dva nova enološka postopka o uporabi filtrirnih plošč, ki vsebujejo zeolite faujasite Y za adsorpcijo haloanisolov, in obdelavi vina s kalijevim poliaspartatom. Da bi upoštevali tehnični napredek in proizvajalcem Unije zagotovili enake možnosti, kot jih imajo proizvajalci tretjih držav, bi bilo treba pod pogoji uporabe, ki jih je določil OIV, v Uniji dovoliti ta nova enološka postopka.
            
         
               (2)
            
            
               V skladu s členom 80(3)(b) Uredbe (EU) št. 1308/2013 mora Komisija pri odobritvi enoloških postopkov za vino upoštevati varovanje zdravja ljudi. Uporaba aditivov za živila bi morala biti v skladu z Uredbo (ES) št. 1333/2008 Evropskega parlamenta in Sveta (3). Kalijev poliaspartat ni bil vključen na seznam Unije aditivov za živila, odobrenih za uporabo v živilih iz Priloge II k Uredbi (ES) št. 1333/2008. Vendar je bila Priloga II k Uredbi (ES) št. 1333/2008 pred kratkim spremenjena z Uredbo Komisije (EU) 2017/1399 (4) zaradi njegove vključitve na seznam Unije aditivov za živila. Zato se obdelava vina s kalijevim poliaspartatom v Uniji zdaj lahko dovoli.
            
         
               (3)
            
            
               Uredbo (ES) št. 606/2009 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I A k Uredbi (ES) št. 606/2009 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. avgusta 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 606/2009 z dne 10. julija 2009 o določitvi nekaterih podrobnih pravil za izvajanje Uredbe Sveta (ES) št. 479/2008 glede kategorij proizvodov vinske trte, enoloških postopkov in z njimi povezanih omejitev (UL L 193, 24.7.2009, str. 1).
   
      (3)  Uredba (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (UL L 354, 31.12.2008, str. 16).
   
      (4)  Uredba Komisije (EU) 2017/1399 z dne 28. julija 2017 o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede kalijevega poliaspartata (UL L 199, 29.7.2017, str. 8).
   
      PRILOGA
      Priloga I A k Uredbi (ES) št. 606/2009 se spremeni:
      
                  (1)
               
               
                  v tabelo se dodata naslednji vrstici 57 in 58:
                  
                              1
                           
                           
                              2
                           
                           
                              3
                           
                        
                              Enološki postopek
                           
                           
                              Pogoji uporabe
                           
                           
                              Omejitve uporabe
                           
                        
                              „57
                           
                           
                              Uporaba filtrirnih plošč, ki vsebujejo zeolite faujasite Y za adsorpcijo haloanisolov
                           
                           
                              Pod pogoji iz Dodatka 23
                           
                           
                               
                           
                        
                              58
                           
                           
                              Obdelava s kalijevim poliaspartatom v vinu
                           
                           
                              Pod pogoji iz Dodatka 24
                           
                           
                              Največ do vrednosti 10 g/hl“
                           
                        
            
                  (2)
               
               
                  dodata se naslednja dodatka 23 in 24:„
                     Dodatek 23
                     
                        Zahteve za uporabo filtrirnih plošč, ki vsebujejo zeolite faujasite Y
                     
                     Namen uporabe filtrirne plošče, ki vsebuje zeolite faujasite Y, med filtracijo je zmanjšati koncentracije haloanisolov, ki povzročajo neprijeten okus v vinu, pod prag čutnega zaznavanja.
                     
                        Predpisi:
                     
                     
                                 (a)
                              
                              
                                 Obdelavo mora potekati na očiščenem vinu;
                              
                           
                                 (b)
                              
                              
                                 filtrirne plošče je treba pred filtriranjem očistiti in razkužiti;
                              
                           
                                 (c)
                              
                              
                                 uporaba zeolitov faujasitov Y mora biti v skladu s predpisi mednarodnega enološkega kodeksa OIV.
                              
                           
                  
                     Dodatek 24
                     
                        Zahteve za obdelavo s kalijevim poliaspartatom v vinu
                     
                     Namen dodajanja kalijevega poliaspartata v vino je pripomoči k stabilizaciji vina na vinski kamen.
                     
                        Predpisi:
                     
                     
                                 (a)
                              
                              
                                 Optimalni odmerek kalijevega poliaspartata, uporabljenega za stabilizacijo vin, tudi vin z močno nestabilnostjo na vinski kamen, ne sme presegati 10 g/hl. Pri večjih odmerkih se stabilizacijski učinek kalijevega poliaspartata ne izboljša, v nekaterih primerih lahko povzroči večjo motnost vina;
                              
                           
                                 (b)
                              
                              
                                 pri rdečih vinih z močno koloidno nestabilnostjo se priporoča predhodna obdelava z bentonitom;
                              
                           
                                 (c)
                              
                              
                                 uporaba kalijevega poliaspartata mora biti v skladu s predpisi mednarodnega enološkega kodeksa OIV.
                              
                           “